
Nr.2, datë 16.9.2009

PËR MIRATIMIN E PËRBËRJES DHE PROGRAMIT POLITIK TË KËSHILLIT TË MINISTRAVE

Në mbështetje të neneve 96,97,98 dhe 78 të Kushtetutës, bazuar më dekretin e Presidentit të Republikës nr.6244, datë 14.9.2009 “Për emërimin e Këshillit të Ministrave,

KUVENDI
I REPUBLIKËS SË SHQIPËRISË

VENDOSI:

I. Miratohet përbërja e Këshillit të Ministrave si më poshtë:
1. Zoti Sali Berisha, Kryeministër
2. Zoti Ilir Meta, Zëvendëskryeministër dhe Ministër i Punëve të Jashtme
3. Zonja Majlinda Bregu, Ministre e Integrimit
4. Zoti Lulzim Basha, Ministër i Brendshëm
5. Zoti Arben Imami, Ministër i Mbrojtjes 
6. Zoti Ridvan Bode, Ministër i Financave
7. Zoti Dritan Prifti, Ministër i Ekonomisë, Tregtisë dhe Energjetikës 
8. Zoti Bujar Nishani, Ministër i Drejtësisë
9. Zoti Sokol Olldashi, Ministër i Punëve Publike, Transportit dhe Telekomunikacionit
10. Zoti Myqerem Tafaj, Ministër i Arsimit dhe Shkencës
11. Zoti Petrit Vasili, Ministër i Shëndetësisë 
12. Zoti Spiro Ksera, Ministër i Punës, Çështjeve Sociale dhe Shanseve të Barabarta
13. Zoti Genc Ruli, Ministër i Bujqësisë, Ushqimit dhe Mbrojtjes së Konsumatorit
14. Zoti Ferdinand Xhaferi, Ministër i Turizmit, Kulturës, Rinisë dhe Sporteve
15. Zoti Fatmir Mediu, Ministër i Mjedisit, Pyjeve dhe Administrimit të Ujërave
16. Zoti Genc Pollo, Ministër Shteti për Reformat dhe Marrëdhëniet me Kuvendin
II. Miratohet Programi Politik i Këshillit të Ministrave, sipas tekstit bashkëlidhur këtij vendimi.
III.Ky vendim hyn në fuqi menjëherë.

Kryetare
Jozefina Topalli (Çoba)














DEKRET
Nr.6265, datë 16.9.2009

PËR CAKTIMIN E NUMRIT TË GJYQTARËVE PËR ÇDO GJYKATË 
TË SHKALLËS SË PARË DHE TË APELIT 

Në mbështetje të nenit 93 të Kushtetutës së Shqipërisë dhe nenit 8 të ligjit nr. 9877, datë 18.02.2008 “Për organizimin e pushtetit gjyqësor në Republikën e Shqipërisë”, me propozim të Ministrit të Drejtësisë,

Dekretoj:

Neni 1

Në territorin e Republikës së Shqipërisë, numri i gjyqtarëve për çdo gjykatë të shkallës së parë është si më poshtë:

1. Në gjykatën e rrethit gjyqësor Berat, 11 gjyqtarë.
2. Në gjykatën e rrethit gjyqësor Dibër, 5 gjyqtarë.
3. Në gjykatën e rrethit gjyqësor Durrës, 24 gjyqtarë.
4. Në gjykatën e rrethit gjyqësor Elbasan, 17 gjyqtarë.
5. Në gjykatën e rrethit gjyqësor Fier, 16 gjyqtarë. 
6. Në gjykatën e rrethit gjyqësor Gjirokastër, 13 gjyqtarë. 
7. Në gjykatën e rrethit gjyqësor Kavajë, 7 gjyqtarë. 
8. Në gjykatën e rrethit gjyqësor Korçë, 21 gjyqtarë.
9. Në gjykatën e rrethit gjyqësor Krujë, 7 gjyqtarë.
10. Në gjykatën e rrethit gjyqësor Kukës, 6 gjyqtarë.
11. Në gjykatën e rrethit gjyqësor Kurbin, 6 gjyqtarë.
12. Në gjykatën e rrethit gjyqësor Lezhë, 9 gjyqtarë.
13. Në gjykatën e rrethit gjyqësor Lushnje, 10 gjyqtarë.
14. Në gjykatën e rrethit gjyqësor Mat, 4 gjyqtarë.
15. Në gjykatën e rrethit gjyqësor Përmet, 4 gjyqtarë.
16. Në gjykatën e rrethit gjyqësor Pogradec, 8 gjyqtarë.
17. Në gjykatën e rrethit gjyqësor Pukë, 4 gjyqtarë.
18. Në gjykatën e rrethit gjyqësor Sarandë, 9 gjyqtarë.
19. Në gjykatën e rrethit gjyqësor Shkodër, 19 gjyqtarë.
20. Në gjykatën e rrethit gjyqësor Tiranë, 61 gjyqtarë. 
21. Në gjykatën e rrethit gjyqësor Tropojë, 4 gjyqtarë.
22. Në gjykatën e rrethit gjyqësor Vlorë, 18 gjyqtarë.
23. Në gjykatën e shkallës së parë për krime të rënda Tiranë, 16 gjyqtarë.

Neni 2

Në territorin e Republikës së Shqipërisë, numri i gjyqtarëve për çdo gjykatë të apelit është si më poshtë:

1. Në gjykatën e apelit Durrës, 10 gjyqtarë. 
2. Në gjykatën e apelit Gjirokastër, 6 gjyqtarë.
3. Në gjykatën e apelit Korçë, 6 gjyqtarë.
4. Në gjykatën e apelit Shkodër, 7 gjyqtarë.
5. Në gjykatën e apelit Tiranë, 25 gjyqtarë. 
6. Në gjykatën e apelit Vlorë, 10 gjyqtarë.
7. Në gjykatën e apelit për krime të rënda, 11 gjyqtarë.

Neni 3

Numri i gjyqtarëve të gjykatës së shkallës së rrethit gjyqësor Tiranë bëhet:
a) 64 gjyqtarë në 1 shtator 2010;
b) 67 gjyqtarë në 1 shtator 2011;
c) 70 gjyqtarë në 1 shtator 2012.

Neni 4

Dekreti nr. 706, datë 7.12.1993 “Për caktimin e numrit të përgjithshëm të gjyqtarëve dhe të ndihmësgjyqtarëve” dhe dekreti nr. 1111, datë 30.05.1995 “Për një shtesë në numrin e gjyqtarëve dhe të ndihmësgjyqtarëve të gjykatave të rretheve”, shfuqizohen.

Neni 5

Ky dekret hyn në fuqi menjëherë.
PRESIDENTI I REPUBLIKËS SË SHQIPËRISË
Bamir Topi



AKT NORMATIV
Nr.3, datë 10.8.2009

PËR DËRGIMIN NË AFGANISTAN TË NJË KOMPANIE SHTESË, TË FORCAVE TË ARMATOSURA TË REPUBLIKËS SË SHQIPËRISË

Në mbështetje të nenit 101 të Kushtetutës, me propozimin e Ministrit të Mbrojtjes, Këshilli i Ministrave

VENDOSI:

Neni 1

Dërgimin në Afganistan të një kompanie shtesë të Forcave të Armatosura të Republikës së Shqipërisë, në kuadër të koalicionit ndërkombëtar kundër terrorizmit.

Neni 2

Misioni i autorizuar i kësaj kompanie është ruajtja dhe sigurimi i bazës, objekteve, personave të rëndësishëm, si dhe kryerja e shërbimeve në pikat e kontrollit.

Neni 3

Ushtarakët, që do të marrin pjesë, për ditët e qëndrimit në këtë mision, veç pagës mujore, do të marrin, për vështirësi shërbimi, edhe një shpërblim ditor, të njëjtë me atë të ushtarakëve, që dërgohen në mision, në përputhje me ligjin nr.8932, datë 26.7.2002 “Për dërgimin e një force ushtarake shqiptare në Afganistan, në kuadër të koalicionit ndërkombëtar kundër terrorizmit”, të ndryshuar.
Neni 4

Ky aktnormativ hyn në fuqi menjëherë dhe botohet në Fletoren Zyrtare.

KRYEMINISTRI
Sali Berisha


VENDIM 
Nr.848, datë 5.8.2009
 
 PËR NDRYSHIMIN E PËRGJEGJËSISË SË ADMINISTRIMIT TË MJEDISEVE TË SPITALIT USHTARAK, GJIROKASTËR, NGA MINISTRIA E MBROJTJES TE MINISTRIA E SHËNDETËSISË DHE PËR NJË NDRYSHIM NË VENDIMIN NR.515, DATË 18.7.2003 TË KËSHILLIT TË MINISTRAVE “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI  MINISTRISË SË MBROJTJES”, TË NDRYSHUAR
  
Në mbështetje të nenit 100 të Kushtetutës dhe të neneve 13 e 15, shkronja “c” të ligjit nr.8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Mbrojtjes, Këshilli i Ministrave
 
VENDOSI:
 
1. Ndryshimin e përgjegjësisë së administrimit të spitalit ushtarak, Gjirokastër, nga Ministria e Mbrojtjes te Ministria e Shëndetësisë. 
2. Në listën e pronave, që i bashkëlidhet vendimit nr.515, datë 18.7.2003 të Këshillit të Ministrave, të ndryshuar, të hiqet sipërfaqja, truall, prej 5 261.7 (pesë mijë e dyqind e gjashtëdhjetë e një presje shtatë) m2, e zënë nga spitali ushtarak, Gjirokastër, pjesë e pronës nr.593 “Shtabi i Brigadës”. 
3. Ngarkohen Ministria e Mbrojtjes, Ministria e Shëndetësisë dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi. 
Ky vendim hyn në fuqi pas botimit në Fletoren Zyrtare.
  KRYEMINISTRI 
Sali Berisha


VENDIM
Nr.853, datë 5.8.2009
  
PËR EKZEKUTIMIN E VENDIMIT TË GJYKATËS  EuROPIANE PËR TË DREJTAT E NJERIUT, DATË 7.7.2009, PËR ÇËSHTJEN NR.25336/04, “GRORI KUNDËR SHQIPËRISË” 
  
Në mbështetje të nenit 100 të Kushtetutës, të nenit 46 të Konventës Europiane për të Drejtat e Njeriut, ratifikuar me ligjin nr.8137, datë 31.7.1996 “Për ratifikimin e konventës europiane “Për mbrojtjen e të drejtave të njeriut dhe lirive themelore””, e të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë”, dhe të nenit 12 të ligjit nr.10025, datë 27.11.2008 “Për buxhetin e vitit 2009”, me propozimin e Ministrit të Drejtësisë, Këshilli i Ministrave
 
VENDOSI:
 
1. Ekzekutimin e vendimit të Gjykatës Europiane për të Drejtat e Njeriut, të datës 7.7.2009, për çështjen nr.25336/04, “Grori kundër Shqipërisë”, në shumën 15 000 (pesëmbëdhjetë mijë) euro, si dhe pagesën e tatimit mbi të ardhurat për dëmshpërblimin, në masën 10 për qind të kësaj shume. 
2. Autoriteti përgjegjës për ekzekutimin e këtij vendimi është Ministria e Financave dhe afati, brenda të cilit duhet kryer ky ekzekutim, është data 7.9.2009. 
3. Efekti financiar, i parashikuar në pikën 1 të këtij vendimi, të përballohet nga fondi rezervë i Buxhetit të Shtetit. 
4. Shuma e përcaktuar në pikën 1 të këtij vendimi, të depozitohet në njërën nga bankat e nivelit të dytë, në emër të ankuesit, z. Arben Grori,  dhe të konvertohet në lekë, sipas kursit të këmbimit të bankës, ku është depozituar shuma, në datën e çeljes së llogarisë. 
5.  Pagesa e kësaj shume në favor të ankuesit, z. Arben Grori, të bëhet nga Ministria e Financave, pas paraqitjes të të gjithë dokumentacionit ligjor të nevojshëm.   
6.  Ngarkohen Ministria e Financave dhe Ministria e Drejtësisë për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.
  
KRYEMINISTRI
Sali Berisha
 

VENDIM 
 Nr.854, datë 5.8.2009

PËR HAPJEN E PROGRAMEVE TË STUDIMEVE TË DOKTORATËS, NË FAKULTETIN E SHKENCAVE SOCIALE DHE NË ATË TË MJEKËSISË, TË UNIVERSITETIT TË TIRANËS
  
Në mbështetje të nenit 100 të Kushtetutës dhe të neneve 26, 42 e 75 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave
  
VENDOSI:
 
1. Hapjen në Fakultetin e Shkencave Sociale të Universitetit të Tiranës, të programeve të studimeve të ciklit të tretë të doktoratës, në: 
a)  Filozofi, në përfundim të së cilës lëshohet diploma për gradën shkencore “Doktor (Dr.) në Filozofi”.
b)  Sociologji, në përfundim të së cilës lëshohet diploma për gradën shkencore “Doktor (Dr.) në Sociologji”.
c)  Pedagogji, në përfundim të së cilës lëshohet diploma për gradën shkencore “Doktor (Dr.) në Pedagogji”.
ç) Psikologji, në përfundim të së cilës lëshohet diploma për gradën shkencore “Doktor (Dr.) në Psikologji”.
d)  Punë sociale, në përfundim të së cilës lëshohet diploma për gradën shkencore “Doktor (Dr.) në Punë Sociale”. 
2. Hapjen në Fakultetin e Mjekësisë, të Universitetit të Tiranës, të programit të studimeve të ciklit të tretë të doktoratës, në: 
a)   Studime të Thelluara në Farmakologji, Fiziologji, Fiziologji Patologjike, në përfundim të të cilave lëshohen diploma për gradën shkencore “Doktor (Dr.), përkatësisht, në Studime të Thelluara, në Farmakologji, Fiziologji, Fiziologji Patologjike”.
b)   Studime të Thelluara të Aspekteve Epidemiologjike, Diagnostike dhe Terapeutike të Sëmundjeve Infektive Emergjente dhe Riemergjente në Shqipëri, në përfundim të së cilës lëshohet diplomë për gradën shkencore “Doktor (Dr.), në Studime të Thelluara të Aspekteve Epidemiologjike, Diagnostike dhe Terapeutike të Sëmundjeve Infektive Emergjente dhe Riemergjente në Shqipëri”.
c)   Shëndet publik, në përfundim të së cilës lëshohet diplomë për gradën shkencore “Doktor (Dr.) në Shëndet publik”.
ç) Studime të Thelluara të Aspekteve Epidemiologjike, Diagnostike dhe Terapeutike të Sëmundjeve të Lëkurës, në përfundim të së cilës lëshohet diplomë për gradën shkencore “Doktor (Dr.), në Studime të Thelluara të Aspekteve Epidemiologjike, Diagnostike dhe Terapeutike të Sëmundjeve të Lëkurës”.
d) Studime të Thelluara dhe Kërkime në Otorinolaringologji, në përfundim të së cilës lëshohet diploma për gradën shkencore “Doktor (Dr.) në Studime të Thelluara dhe Kërkime në Otorinolaringologji”.
dh) Studime të Thelluara në Kardiologji, në përfundim të së cilës lëshohet diplomë për gradën shkencore “Doktor (Dr.) në Studime të Thelluara në Kardiologji”.
e) Studime në Patologji Oro-Maxilo-Faciale, në përfundim të së cilës lëshohet diploma për gradën shkencore “Doktor (Dr.) në Studime në Patologji Oro-Maxilo-Faciale”.
ë)  Studime në Neuroshkencë, në përfundim të së cilës lëshohet diplomë për gradën shkencore “Doktor (Dr.) në Studime në Neuroshkencë”.
f) Studime në Obstetrikë-Gjinekologji, në përfundim të së cilës lëshohet diplomë për gradën shkencore “Doktor (Dr.) në Studime në Obstetrikë-Gjinekologji”.
g) Mjekësi Laboratorike, në përfundim të së cilës lëshohet diplomë për gradën shkencore “Doktor (Dr.) në Studime në Mjekësi Laboratorike”.
 gj) Morfologji Klinike, në përfundim të së cilës lëshohet diplomë për gradën shkencore “Doktor (Dr.) në Morfologji Klinike”.
h) Sëmundjet Kirurgjikale, në përfundim të së cilës lëshohet diplomë për gradën shkencore “Doktor (Dr.) në Sëmundjet Kirurgjikale”.
 i) Imazheri, në përfundim të së cilës lëshohet diplomë për gradën shkencore “Doktor (Dr.) në Imazheri”.
 j) Anatomi Patologjike dhe Mjekësi Ligjore, në përfundim të së cilës lëshohet diplomë për gradën shkencore “Doktor (Dr.) në Anatomi Patologjike dhe Mjekësi Ligjore”.
k)  Sëmundjet e syrit, në përfundim të së cilës lëshohet diplomë për gradën  shkencore “Doktor (Dr.) në Sëmundjet e syrit”.
l)   Pediatri, në përfundim të së cilës lëshohet diplomë për gradën shkencore “Doktor (Dr.) në Pediatri”.
ll)  Shkencat farmaceutike, në përfundim të së cilës lëshohet diplomë për gradën shkencore “Doktor (Dr.) në Shkencat Farmaceutike”.
m) Sëmundjet e brendshme, në përfundim të së cilës lëshohet diplomë për gradën shkencore “Doktor (Dr.) në Sëmundjet e Brendshme”.
3.  Kohëzgjatja e programeve të studimeve të doktoratës është, të paktën, 3 vite dhe përfshin edhe 60 kredite për studime të organizuara. 
4.  Kuotat e pranimit në këto programe studimi, për vitin 2009, janë, si më poshtë vijon: 
A.   Fakulteti i Shkencave Sociale:







	a)  Doktoratë në Filozofi 
	24;

	b)  Doktoratë në Sociologji
	30;

	c)  Doktoratë në Pedagogji
	14;

	ç)  Doktoratë në Psikologji
	20;

	d)  Doktoratë në Punë Sociale
	12;

	B. Fakulteti i Mjekësisë:
	

	a)  Doktoratë në Studime të Thelluara në Farmakologji, Fiziologji, Fiziologji Patologjike  
	10;

	b)  Doktoratë në Studime të Thelluara të Aspekteve  Epidemiologjike, Diagnostike dhe Terapeutike të Sëmundjeve Infektive, Emergjente dhe Riemergjente, në Shqipëri
	
16;

	c)  Doktoratë në Shëndetin Publik
	12;

	ç) Doktoratë në Studime të Thelluara të Aspekteve Epidemiologjike, Diagnostike dhe Terapeutike të Sëmundjeve të Lëkurës
	12;

	d) Doktoratë në Studime të Thelluara dhe Kërkime në Otorinolaringologji
	10;

	dh)  Doktoratë në Studime të Thelluara në Kardiologji
	6;

	e) Doktoratë në Studime në Patologji Oro-Maxilo-Faciale
	16;

	ë) Doktoratë në Studime në Neuroshkencë
	16;

	f) Doktoratë në Studime në Obstetrikë-Gjinekologji
	10;

	g) Doktoratë në Mjekësi Laboratorike
	12;

	gj) Doktoratë në Morfologji Klinike
	10;

	h) Doktoratë në Sëmundjet Kirurgjikale
	20;

	i) Doktoratë në Imazheri
	10;

	j) Doktoratë në Anatomi Patologjike dhe Mjekësi Ligjore
	10;

	k) Doktoratë në Sëmundjet e Syrit
	10;

	l)  Doktoratë në Pediatri
	10;

	ll) Doktoratë në Shkencat Farmaceutike
	10;

	m) Doktoratë në Sëmundjet e Brendshme
	12. 



5.  Tarifa e shkollimit është 200 000 (dyqind mijë) lekë dhe likuidohet për çdo vit të kohëzgjatjes normale, me këste, të caktuara nga fakulteti përkatës. 
6.  Efektet financiare për zbatimin e këtij vendimi të përballohen nga buxheti i vitit 2009, miratuar për Universitetin e Tiranës.
7.  Ngarkohen Ministria e Arsimit dhe Shkencës dhe Universiteti i Tiranës për zbatimin e këtij vendimi. 
Ky vendim hyn në fuqi pas botimit në Fletoren Zyrtare.
 
KRYEMINISTRI 
 Sali Berisha
















VENDIM
Nr.855, datë 5.8.2009

PËR HAPJEN E PROGRAMIT TË STUDIMEVE TË DOKTORATËS, NË FAKULTETIN E GJEOLOGJISË DHE MINIERAVE, TË UNIVERSITETIT POLITEKNIK TË TIRANËS  
 
Në mbështetje të nenit 100 të Kushtetutës dhe të neneve 26, 34, 42 e 75 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave
 
VENDOSI:
                                                      
1.  Hapjen, në Fakultetin e Gjeologjisë dhe Minierave, të Universitetit Politeknik të Tiranës, të programit të studimeve, të ciklit të tretë, të doktoratës, në “Gjeoshkencat, Burimet dhe Mjedisi”. 
2.  Në përfundim të këtij programi lëshohet diploma për gradën shkencore “Doktor (Dr.) në Gjeoshkencat, Burimet dhe Mjedisi”. 
3.  Kohëzgjatja e këtij programi studimesh është, të paktën, 3 (tri) vite, ku përfshihen edhe 60 kredite për studime të organizuara. 
4.  Kuota e pranimit në këtë program studimi, për vitin 2009, është 15. 
5.  Tarifa e shkollimit është 200 000 (dyqind mijë) lekë dhe likuidohet për çdo vit të kohëzgjatjes normale, me këste, të caktuara nga fakulteti përkatës.  
6.  Efektet financiare, që rrjedhin nga zbatimi i këtij vendimi, të përballohen nga buxheti i vitit 2009, miratuar për Universitetin Politeknik të Tiranës. 
7.  Ngarkohen Ministria e Arsimit dhe Shkencës dhe Universiteti Politeknik i Tiranës për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.
 
 KRYEMINISTRI 
Sali  Berisha


VENDIM 
Nr.856, datë 5.8.2009 

PËR HAPJEN E PROGRAMIT TË STUDIMIT TË CIKLIT TË PARË NË “GJUHË-LETËRSI SHQIPE DHE FRËNGE”, NË UNIVERSITETIN “FAN S. NOLI”, TË KORÇËS  
  
Në mbështetje të nenit 100 të Kushtetutës dhe të neneve 26 e 42 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave
 
VENDOSI:
                                                      
1.  Hapjen, në Fakultetin e mësuesisë, të universitetit “Fan S. Noli”, të Korçës, të programit të studimit në “Gjuhë-letërsi shqipe dhe frënge”, në përfundim të të cilit lëshohet “Diplomë e nivelit të parë” DND, në “Gjuhë-letërsi shqipe dhe frënge”. 
2.  Ky program studimi i ciklit të parë realizohet me 180 kredite ECTS dhe kohëzgjatja normale është 3 (tri) vite akademike. 
3.  Në përfundim të këtij programi  studimi përfitohet “Diplomë e nivelit të parë” DND, në “Gjuhë-letërsi shqipe dhe frënge”. 
4.  Ky program studimi do ta fillojë veprimtarinë mësimore në vitin akademik 2009-2010. 
5. Efektet financiare, që rrjedhin nga zbatimi i këtij vendimi, të përballohen nga buxheti i vitit 2009, miratuar për universitetin “Fan S. Noli” të Korçës. 
6.  Ngarkohen Ministria e Arsimit dhe Shkencës dhe universiteti “Fan S. Noli” të Korçës, për zbatimin e këtij vendimi. 
Ky vendim hyn në fuqi pas botimit në Fletoren Zyrtare.
  
KRYEMINISTRI 
Sali  Berisha


VENDIM
Nr.857, datë 5.8.2009
 
PËR HAPJEN, NË QYTETIN E PESHKOPISË, TË FILIALEVE DHE TË PROGRAMEVE TË STUDIMEVE, TË FAKULTETEVE TË EKONOMISË E TË ADMINISTRIMIT,  TË EDUKIMIT DHE TË SHKOLLËS SË LARTË PROFESIONALE, TË UNIVERSITETIT “ALEKSANDËR MOISIU”, DURRËS, SI DHE PËR MIRATIMIN E KUOTAVE TË PRANIMIT E TË TARIFËS SË SHKOLLIMIT NË KËTO PROGRAME STUDIMI, NË VITIN AKADEMIK 2009-2010 
  
Në mbështetje të nenit 100 të Kushtetutës dhe të neneve 8, pika 1, 11, pika 2, shkronja “b”, 26, 33, 42 e 75 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave
 
VENDOSI:
                                                      
1. Hapjen, në qytetin e Peshkopisë, të filialeve të Fakulteteve të ekonomisë e të administrimit, të edukimit dhe të shkollës së lartë profesionale, të universitetit “Aleksandër Moisiu”, Durrës.  
2. Filiali i Fakultetit të Ekonomisë dhe të Administrimit do të ofrojë programet e studimit të ciklit të parë, në: 
a)   “Shkenca të Administrimit”, me profil “Financë-Kontabilitet”, në përfundim të të cilit lëshohet “Diplomë e nivelit të parë (DNP)”, në Shkenca të Administrimit, me profil Financë-Kontabilitet;
b)  “Shkenca të Administrimit”, me profil “Financë-Bankë”, në përfundim të të cilit lëshohet “Diplomë e nivelit të parë (DNP)”, në Shkenca të Administrimit, me profil Financë-Bankë;
c)   “Shkenca të Administrimit”, me profil “Menaxhim marketing”, në përfundim të të cilit lëshohet “Diplomë e nivelit të parë (DNP)”, në Shkenca të Administrimit, me profil Menaxhim- marketing;
ç) “Shkenca të Administrimit”, me profil “Administrim biznesi”, në përfundim të të cilit lëshohet “Diplomë e nivelit të parë (DNP)”, në Shkenca të Administrimit, me profil Administrim biznesi.
3. Filiali i Fakultetit të Edukimit do të ofrojë programet e studimit të ciklit të parë, në: 
a) Mësuesi, dega “Matematikë-Fizikë”, në përfundim të të cilit lëshohet “Diplomë e nivelit të parë (DNP)”, në Mësuesi, në Matematikë-Fizikë;
b) Mësuesi, dega “Matematikë-Informatikë”, në përfundim të të cilit lëshohet “Diplomë e nivelit të parë (DNP)”, në Mësuesi, në Matematikë-Informatikë;
c) Mësuesi, dega “Informatikë-Anglisht”, në përfundim të të cilit lëshohet “Diplomë e nivelit të parë (DNP)”, në Mësuesi, në Informatikë-Anglisht;
ç) Mësuesi, dega “Gjuhë-Letërsi-Anglisht”, në përfundim të të cilit lëshohet “Diplomë e nivelit të parë (DNP)”, në Mësuesi, në Gjuhë-Letërsi-Anglisht;
d)  Mësuesi, dega “Biologji-Kimi”, në përfundim të të cilit lëshohet “Diplomë e nivelit të parë (DNP)”, në Mësuesi, në Biologji-Kimi;
dh)  Mësuesi dega “Psikologji-Sociologji”, në përfundim të të cilit lëshohet “Diplomë e nivelit të parë (DNP)”, në Mësuesi, në Psikologji-Sociologji;
e)   “Proceset e formimit”, në përfundim të të cilit lëshohet “Diplomë e nivelit të parë (DNP)”, në Mësuesi, në “Proceset e formimit”. 
4. Filiali i Shkollës së Lartë Profesionale do të ofrojë programet e studimit, në:  
a) “Infermieri të Përgjithshme”, në përfundim të të cilit lëshohet “Diplomë e nivelit të parë (DNP)”, në Infermieri të Përgjithshme;
b)  “Drejtësi”, me profil “Asistencë ligjore”,  në përfundim të të cilit lëshohet “Diplomë jouniversitare në Drejtësi”, me profil asistencë ligjore;
c) “Informatikë”, me profil “Rrjete kompjuterike”, në përfundim të të cilit lëshohet “Diplomë jouniversitare në Informatikë”, në rrjete kompjuterike. 
5. Programet e studimit të ciklit të parë, në filialet e Fakultetit të Ekonomisë e të Administrimit dhe të Edukimit, në qytetin e Peshkopisë, përcaktuar në pikat 2, 3 e 4, shkronja “a”, realizohen me 180 kredite ECTS dhe kohëzgjatja normale e tyre është tri vite akademike.  
6. Programet e studimit të ciklit të parë, në filialin e Shkollës së Lartë Profesionale, përcaktuar në shkronjat “b” e “c”, të pikës 4, realizohen me 120 kredite ECTS dhe kohëzgjatja normale e tyre është dy vite akademike.  
7. Këto programe studimi do ta fillojnë veprimtarinë mësimore në vitin akademik 2009-2010. 
8.  Numri i kuotave të pranimeve, në këto programe studimi, me kohë të plotë, për vitin akademik 2009-2010, është, sipas tabelës nr.1, që i bashkëlidhet këtij vendimi. 
9.  Tarifa vjetore e shkollimit për studentët, që regjistrohen në vitin e parë, në këto programe studimi, me kohë të plotë, në vitin akademik 2009-2010, është 10 000 (dhjetë mijë) lekë. 
10.  Efektet financiare, që rrjedhin nga zbatimi i këtij vendimi, të përballohen nga buxheti i universitetit “Aleksandër Moisiu”, Durrës. 
11.  Ngarkohen Ministria e Arsimit dhe Shkencës dhe universiteti “Aleksandër Moisiu”, Durrës për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 
 
KRYEMINISTRI 
Sali  Berisha


Tabela e kuotave të programeve të studimit në filialet e universitetit “Aleksandër Moisiu” të Durrësit në qytetin e Peshkopisë, 
viti akademik 2009-2010
         Tabelë nr.1

	Nr.
	Programi i studimit DNP
	Kuota

	1
	Shkenca të administrimit
	40

	2
	Mësuesi
	90

	3
	Proceset e formimit
	15

	4
	Infermieri e përgjithshme
	20

	
	Programi i studimit jouniversitar
	

	1
	Drejtësi (Asistencë Ligjore)
	20

	2
	Informatikë (Rrjete kompjuterike)
	20

	
	Gjithsej
	205




VENDIM
Nr.861, datë 23.6.2009

PËR DHËNIEN NË PËRDORIM, PA SHPËRBLIM, AGJENCIVE TË ORGANIZATËS SË KOMBEVE TË BASHKUARA, TË OBJEKTIT “REPARTI I PRESTARISË DHE ZYRA”, NË ADMINISTRIM TË “NPV USHTRISË”, SHA, TIRANË

Në mbështetje të nenit 100 të Kushtetutës, të nenit 901 të ligjit nr.7850, datë 29.7.1994 “Kodi Civil i Republikës së Shqipërisë”, të ndryshuar, dhe të nenit 3 të ligjit nr.9967, datë 24.7.2008 “Për miratimin e aktit normativ me fuqinë e ligjit nr.4, datë 9.7.2008 të Këshillit të Ministrave “Për privatizimin dhe dhënien në përdorim shoqërive tregtare dhe institucioneve shtetërore të ndërmarrjeve apo objekteve të veçanta, mjeteve kryesore dhe mjeteve të xhiros së këtyre ndërmarrjeve””, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

1.Dhënien në përdorim, pa shpërblim, agjencive të Organizatës së Kombeve të Bashkuara për një periudhë 10 (dhjetëvjeçare), të objektit “Repart i prestarisë dhe zyra”, në administrim të “NPV ushtrisë”, sh.a. Tiranë, me sipërfaqe të përgjithshme 5 251,4 (pesë mijë e dyqind e pesëdhjetë e një presje katër) m2, nga të cilat 2 071,4 (dy mijë e shtatëdhjetë e një presje katër) m2, sipërfaqe funksionale, për pajisjen e këtyre agjencive me zyra.
2. Autorizimin e Ministrisë së Mbrojtjes për të lidhur kontratën me këto agjenci.
3. Ngarkohen Ministria e Ekonomisë, Tregtisë dhe Energjetikës dhe Ministria e Mbrojtjes për zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Sali Berisha


VENDIM 
Nr.862, datë 22.7.2009

PËR DISA NDRYSHIME NË VENDIMIN NR.463, DATË 5.7.2006 TË KËSHILLIT TË MINISTRAVE “PËR MIRATIMIN E PLANIT KOMBËTAR PËR ZBATIMIN E MARRËVESHJES SË STABILIZIM-ASOCIIMIT”, TË NDRYSHUAR
 
Në mbështetje të nenit 100 të Kushtetutës, me propozimin e Ministrit të Integrimit, Këshilli i Ministrave
 
VENDOSI:
 
Në vendimin nr.463, datë 5.7.2006 të Këshillit të Ministrave, të ndryshuar, të bëhen këto ndryshime: 
1.  Në titull, periudha “2008-2014” zëvendësohet me “2009-2014”. 
2.   Pika 1 ndryshohet, si më poshtë vijon: 
“2.  Miratimin e planit kombëtar për zbatimin e marrëveshjes së stabilizim-asociimit, 2009-2014, sipas tekstit, që i bashkëlidhet këtij vendimi.”. 
Ky vendim hyn në fuqi menjëherë dhe botohet në Fletoren Zyrtare.
 KRYEMINISTRI
Sali Berisha
VENDIM
Nr.864, datë 29.7.2009

PËR KUOTAT E PRANIMIT DHE TARIFAT E SHKOLLIMIT NË INSTITUCIONET PUBLIKE TË ARSIMIT TË LARTË, PËR CIKLIN E PARË TË STUDIMEVE, ME KOHË TË PLOTË, PËR VITIN AKADEMIK 2009-2010

Në mbështetje të nenit 100 të Kushtetutës dhe të neneve 33, 35, 36 e 75 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:

1. Kuota e përgjithshme e pranimeve në institucionet publike të arsimit të lartë, për vitin akademik 2009-2010, në ciklin e parë të studimeve, me kohë të plotë, të jetë 22 134, e ndarë, si më poshtë vijon:
a) Kuota e pranimeve të reja në programet e studimit të ciklit të parë             	       21 034;
b) Kuota për program të dytë studimi                                                                       300;
c) Kuota për transferim studimesh                                                                           700;
ç) Kuota për shtetasit e huaj                                                                                   100.
2. Kuota e pranimeve të reja, për programet e studimit të ciklit të parë, me kohë të plotë, përbëhet nga:
a) Kuotat e pranimit për kandidatët brenda territorit të vendit                                 19 702;
b) Kuotat për shqiptarët nga trojet jashtë kufijve të vendit                                        1 307;
c) Kuota për të verbërit (të veçanta)                                                                          25.
3. Kuotat e pranimeve të reja në programet e studimit të ciklit të parë, me kohë të plotë, ndahet, sipas shkronjës “a’ të pikës 2 të këtij vendimi, ndërmjet institucioneve publike të arsimit të lartë. Këto kuota pranimi, të ndara sipas programeve të studimit dhe institucioneve publike të arsimit të lartë, janë pasqyruar në tabelën nr.1, që i bashkëlidhet këtij vendimi.
4. Kuota e pranimeve të reja, në programet e studimit të ciklit të parë, sipas shkronjës “b” të pikës 2 të këtij vendimi, ndahet ndërmjet kandidatëve shqiptarë, nga trojet jashtë kufijve të vendit: Kosovë, Maqedoni, Mal i Zi, Preshevë, Bujanoc dhe Medvegjë. Administrimi i këtyre kuotave kryhet nga ministritë e arsimit dhe autoritetet përgjegjëse respektive, të cilat sjellin në Ministrinë e Arsimit dhe Shkencës listat e kandidatëve fitues. Ministria e Arsimit dhe Shkencës ua përcjell listat institucioneve publike të arsimit të lartë. Këto kuota pranimi, të ndara sipas programeve të studimit dhe institucioneve publike të arsimit të lartë, janë pasqyruar në tabelën nr.2, që i bashkëlidhet këtij vendimi.
5. Kuota e pranimeve për të verbërit ndahet për kandidatët me statusin e të verbërit, nga Ministria e Arsimit dhe Shkencës, pasi të merret vendimi i shoqatës së të verbërve.
6. Kuota e pranimeve për shtetasit e huaj, që do të studiojnë në institucionet publike të arsimit të lartë të Republikës së Shqipërisë, administrohet nga Ministria e Arsimit dhe Shkencës. Ato shpërndahen në bazë të marrëveshjeve dy apo shumëpalëshe, si dhe në bazë të kërkesave individuale, të paraqitura në Ministrinë e Arsimit dhe Shkencës nga persona të interesuar.
7. Tarifat vjetore të shkollimit për studentët, që do të regjistrohen në vitin e parë, në programet e studimit të ciklit të parë, me kohë të plotë, në vitin akademik 2009-2010, të jenë:
I.  Në Universitetin e Tiranës:
Për të gjitha programet e studimit, sipas fakulteteve përkatëse:
1. Në Fakultetin e Shkencave Natyrore                                      		15 000 lekë.
2. Në Fakultetin e Gjuhëve të Huaja                                         		15 000 lekë.                                                    
3. Në Fakultetin e Drejtësisë                                                    		30 000 lekë.
4. Në Fakultetin e Shkencave Sociale                                        		30 000 lekë.
5. Në Fakultetin e Mjekësisë:
a) Në programet e studimit në:                                                
i) ”Farmaci”                                                                          		30 000 lekë.
ii) ”Stomatologji”                                                                   		30 000 lekë.
iii) ”Shëndet Publik”                                                               		30 000 lekë.
b) Në programin e studimit “Mjekësi”                                       		25 000 lekë.
6.  Në Fakultetin e Infermierisë                                                 		25 000 lekë.
7.  Në Fakultetin e Histori-Filologjisë                                        		20 000 lekë.
8.  Në Fakultetin e Ekonomisë                                                  		25 000 lekë.
II. Në Universitetin Politeknik të Tiranës:
1. Në programin e studimit “Arkitekturë”                                  		30 000 lekë.
2. Në programin e studimit “Inxhinieri ndërtimi”                        		25 000 lekë.
3. Në programet e studimit:
a)  “Inxhinieri elektronike”                                                      		20 000 lekë.
b) “Inxhinieri telekomunikacioni”                                             		20 000 lekë.
c) “Inxhinieri informatike”                                                       		20 000 lekë.
4. Për të gjitha programet e tjera të studimit                               		15 000 lekë.
III. Në Akademinë e Arteve:
1.  Në programin e studimit “Regji filmi”                                   		80 000 lekë.
2. Për të gjitha programet e tjera të studimit                                		30 000 lekë.
IV. Në Akademinë e Edukimit Fizik dhe Sporteve “Vojo Kushi”
Për të gjitha programet e studimit                                               		20 000 lekë.
V. Në Universitetin Bujqësor të Tiranës:
1. Në programet e studimit:
a) “Drejtim fermash dhe agrobiznes”                                           		20 000 lekë.
b) “Ekonomi dhe politikë agrare”                                                		20 000 lekë.
c) “Inxhinieri pyjesh”                                                                		20 000 lekë.
ç) “Inxhinieri e përpunimit të drurit”                                           		20 000 lekë.
d) “Financë-kontabilitet”                                                            		20 000 lekë.
dh) ”Mjekësi veterinare”                                                            		20 000 lekë.
2. Për të gjitha programet e tjera të studimit                                  		15 000 lekë.
VI. Në universitetin “Aleksandër Xhuvani” të Elbasanit:
1. Për programet e studimit për “Mësuesi”                                   		12 000 lekë.
2. Për të gjitha programet e tjera të studimit                                  		15 000 lekë.
VII. Në universitetin “Eqerem Çabej” të Gjirokastrës:
Për të gjitha programet e studimit                                                 		12 000 lekë.
VIII. Në universitetin “Fan S. Noli” të Korçës:
Për të gjitha programet e studimit                                                		12 000 lekë.
IX. Në universitetin “Luigj Gurakuqi” të Shkodrës:
1. Në programet e studimit:
a) “Gjuhë letërsi”                                                                        		15 000 lekë.
b) “Punë sociale”                                                                        		15 000 lekë.
c) “Psikologji”                                                                            		15 000 lekë.
ç) “Drejtësi”                                                                               		16 000 lekë.
2. Për të gjitha programet e tjera të studimit                                    		12 000 lekë.
X. Në universitetin “Ismail Qemali” të Vlorës:
1. Në programet e studimit:
a) ”Drejtësi”                                                                               		20 000 lekë.
b)”Gjuhë-letërsi”                                                                         		15 000 lekë.
2. Për të gjitha programet e studimit                                               		12 000 lekë.

XI. Në universitetin “Aleksandër Moisiu” të Durrësit:
Për të gjitha programet e studimit                                                  		15 000 lekë.
8. Kandidatët, që do të fitojnë të drejtën për të ndjekur një program studimi, të ciklit të parë, në institucionet publike të arsimit të lartë, në vitin akademik 2009-2010, dhe që vijnë nga këto shtresa sociale, si: të verbër/të shurdhër, invalidë, paraplegjikë dhe tetraplegjikë, studentë me aftësi të kufizuara, fëmijë romë, ballkano-egjiptianë apo fëmijë të policëve të rënë ose të plagosur, për shkak të detyrës, e të ish-të përndjekurve politikë, përjashtohen nga tarifa e shkollimit. Nga kjo tarifë vjetore shkollimi përjashtohen edhe studentët e viteve më të larta, që vijnë nga këto shtresa sociale.
9. Studenti i nënshtrohet vetëm një tarife vjetore shkollimi. Studentët përsëritës i nënshtrohen tarifës vjetore të shkollimit të vitit akademik, në të cilin vazhdojnë studimet.
10. Në çdo program studimi, në ciklin e parë të studimeve, me kohë të plotë, në vitin akademik 2009-2010, 5 (pesë) studentët e vitit të parë, me rezultate më të larta në plotësimin e kritereve të pranimit (pikët e fituara në sistemin meritë-preferencë), në programin e studimit përkatës, përjashtohen nga tarifa vjetore e shkollimit. Këtë përjashtim, në asnjë rast, nuk e përfitojnë studentët me notën mesatare të shkollës së mesme më të ulët se nota 8 (tetë).
11. Kuotat e pranimeve për një program të dytë studimi, të përcaktuara në shkronjën “b” të pikës 1 të këtij vendimi, dhe kuotat për transferim studimesh, të përcaktuara në shkronjën “c” të pikës 1 të këtij vendimi, shpërndahen nga Ministria e Arsimit dhe Shkencës, mbështetur edhe në kërkesat e institucioneve publike të arsimit të lartë.
12. Transferimet e studentëve, në numrin përkatës të kuotës së përcaktuar nga Ministria e Arsimit dhe Shkencës, bëhen nga vetë institucionet publike të arsimit të lartë, sipas kritereve të përcaktuara në aktet nënligjore dhe statutin e rregulloret e tyre.
13. Studentët, që transferojnë studimet nga një program studimi apo nga programe të mëparshme studimi të ciklit të parë, në një program tjetër studimi në institucionet publike të arsimit të lartë, i nënshtrohen tarifës së përgjithshme vjetore të shkollimit të programit të studimit përkatës, në të cilin ata kanë kërkuar të transferojnë studimet.
14. Kandidatët, që dëshirojnë të vijojnë studimet në një program të dytë studimi, e fitojnë këtë të drejtë, brenda numrit të kuotës së përcaktuar nga Ministria e Arsimit dhe Shkencës, sipas kritereve të përcaktuara nga vetë institucionet publike të arsimit të lartë për pranimet në një program të dytë studimi dhe pa iu nënshtruar detyrimeve të “Maturës Shtetërore”.
15. Kandidatët, që kërkojnë të studiojnë në një program të dytë studimi, në Akademinë e Arteve, në Akademinë e Edukimit Fizik e Sporteve “Vojo Kushi”, në Tiranë, në programin e studimit të ciklit të parë “Edukimit fizik dhe sporte” të universitetit “Luigj Gurakuqi” të Shkodrës dhe të universitetit “Aleksandër Xhuvani”, të Elbasanit në programin e studimit të ciklit të parë “Pedagogji e specializuar”, në universitetin e Vlorës, dhe në programin e studimit “Arkitekturë” të Universitetit Politeknik të Tiranës, duhet të plotësojnë edhe kriteret e veçanta (konkurset e pranimit), të vendosura nga vetë këto institucione.
16. Studentët, që vijojnë një program të dytë studimi i nënshtrohen tarifës së shkollimit, të përcaktuar në tabelën nr.3, që i bashkëlidhet këtij vendimi.
17. Shtetasit e huaj, që do të vazhdojnë studimet në institucionet publike të arsimit të lartë, i nënshtrohen të njëjtës tarifë shkollimi, si shtetasit shqiptarë, me përjashtim të rasteve kur, me marrëveshje zyrtare shtetërore, janë vendosur mënyra të tjera të përcaktimit të tarifave të shkollimit.
18. Rishpërndarja e kuotave të përcaktuara në pikën 1 të këtij vendimi, të cilat mbeten të parealizuara, bëhet nga Ministria e Arsimit dhe Shkencës, në bashkëpunim me institucionet publike të arsimit të lartë.
19. Ngarkohet Ministria e Arsimit dhe Shkencës për nxjerrjen e udhëzimeve të hollësishme, në zbatim të këtij vendimi dhe institucionet publike të arsimit të lartë.
Ky vendim hyn në fuqi pas botimit në Fletoren Zyrtare.
KRYEMINISTRI
Sali Berisha

Tabela nr.3

Tarifat e shkollimit për programet e dyta të studimit në Institucionet Publike të Arsimit të Lartë, cikli i parë i studimeve, 
viti akademik 2009-2010

	Nr.
	Programet e studimit
	Tarifa në lekë

	I
	Universiteti Politeknik i Tiranës
	

	1
	Fakulteti i Inxhinierisë së Ndërtimit
	

	
	Arkitekturë
	160 000

	
	Për të gjitha programet e tjera të studimit
	120 000

	2
	Fakulteti i Teknologjisë së Informacionit
	

	
	Për të gjitha programet e studimit
	120 000

	3
	Fakulteti i Gjeologji-Miniera
	

	
	Inxhinieri gjeoinformatike
	120 000

	
	Për të gjitha programet e tjera të studimit
	100 000

	4
	Fakulteti i Inxhinierisë Mekanike
	

	
	Për të gjitha programet e studimit
	100 000

	5
	Fakulteti i Inxhinierisë Matematike dhe Inxhinierisë Fizike
	

	
	Për të gjitha programet e studimit
	100 000

	6
	Fakulteti i Inxhinierisë Elektrike
	

	
	Për të gjitha programet e studimit
	100 000

	II
	Universiteti Bujqësor i Tiranës
	

	1
	Fakulteti i Veterinarisë
	

	
	Mjekësi Veterinare
	120 000

	2
	Fakulteti i Bujqësisë dhe i Mjedisit
	

	
	Për të gjitha programet e studimit
	82 000

	3
	Fakulteti i Ekonomisë dhe Agrobiznesit
	

	
	Për të gjitha programet e studimit
	65 000

	4
	Fakulteti i Shkencave Pyjore
	

	
	Për të gjitha programet e studimit
	82 000

	5
	Fakulteti i Bioteknologjisë dhe Ushqimit
	

	III
	Universiteti i Tiranës
	

	1
	Fakulteti i Ekonomisë
	

	
	Për të gjitha programet e studimit
	65 000

	2
	Fakulteti i Gjuhëve të Huaja
	

	
	Për të gjitha programet e studimit
	82 000

	3
	Fakulteti i Shkencave të Natyrës
	

	
	Matematikë
	65 000

	
	Fizikë
	65 000

	
	Të gjitha programet e e tjera të studimit
	100 000

	4
	Fakulteti i Mjekësisë
	

	
	Për të gjitha programet e studimit
	270 000

	5
	Fakulteti Histori-Filologji
	

	
	Për të gjitha programet e studimit
	82 000

	6
	Fakulteti i Drejtësisë
	

	
	Drejtësi
	50 000

	7
	Fakulteti i Shkencave Sociale
	

	
	Për të gjitha programet e studimit
	82 000

	8
	Fakulteti i Infermierisë
	

	
	Infermieri e përgjithshme
	150 000

	
	Mami
	130 000

	
	Teknikë e lartë laboratori
	130 000

	
	Të gjitha programet e tjera të studimit
	110 000

	IV
	Universiteti i Gjirokastrës
	

	1
	Fakulteti i Shkencave Shoqërore
	

	
	Cikli i Ulët
	60 000

	
	Cikli i Ulët Parashkollor
	60 000

	
	Kontabilitet-Financë
	65 000

	
	Administrim Publik
	65 000

	
	Turizëm
	65 000

	
	Histori-Gjeografi
	70 000

	
	Gjuhë-Letërsi
	70 000

	
	Të gjitha programet e e tjera të studimit
	80 000

	2
	Fakulteti i Shkencave të Natyrës
	

	
	Bio-Kimi
	80 000

	
	Matematikë-Fizikë
	60 000

	
	Matematikë-Informatikë
	60 000

	
	Infermieri
	100 000

	V
	Universiteti i Vlorës
	

	1
	Fakulteti i Shkencave Teknike
	

	
	Matematikë
	65 000

	
	Të gjitha programet e tjera të studimit
	82 000

	2
	Fakulteti i Edukimit
	

	
	Për të gjitha programet e studimit
	60 000

	3
	Fakulteti i Ekonomisë dhe Drejtësisë
	

	
	Juridik
	50 000

	4
	Departamenti i Infermierisë
	

	
	Infermieri e Përgjithshme
	150 000

	
	Të gjitha programet e tjera të studimit
	65 000

	VI
	Universiteti i Korçës
	

	1
	Fakulteti i Ekonomisë
	

	
	Për të gjitha programet e studimit
	65 000

	2
	Fakulteti i Mësuesisë
	

	
	Matematikë-Fizikë
	60 000

	
	Matematikë-Informatikë
	65 000

	
	Cikli i Ulët
	60 000

	
	Cikli i Ulët Parashkollor
	60 000

	
	Gjuhë-Letërsi
	65 000

	
	Të gjitha programet e tjera të studimit
	82 000

	3
	Fakulteti i Bujqësisë
	

	
	Për të gjitha programet e studimit
	82 000

	
	Infermier i përgjithshëm
	150 000

	
	Mami
	130 000

	VII
	Universiteti i Elbasanit
	

	1
	Fakulteti i Shkencave Natyrore
	

	
	Matematikë-Fizikë
	60 000

	
	Infermieri e përgjithshme
	150 000

	
	Mami
	130 000

	
	Të gjitha programet e tjera të studimit
	82 000

	2
	Fakulteti i Shkencave të Edukimit
	

	
	Cikli i Ulët
	60 000

	
	Cikli i Ulët parashkollor
	60 000

	
	Të gjitha programet e tjera të studimit
	82 000

	3
	Fakulteti i Shkencave Humane
	

	
	Për të gjitha programet e studimit
	82 000

	4
	Fakulteti i Ekonomisë
	

	
	Për të gjitha programet e studimit
	65 000

	VIII
	Universiteti i Shkodrës
	

	1
	Fakulteti i Ekonomisë
	

	
	Për të gjitha programet e studimit
	65 000

	2
	Fakulteti i Drejtësisë
	

	
	Drejtësi
	50 000

	3
	Fakulteti i Shkencave të Edukimit
	

	
	Cikli i Ulët
	60 000

	
	Cikli i Ulët Parashkollor
	60 000

	
	Edukim Fizik dhe Sporte
	150 000

	
	Të gjitha programet e tjera të studimit
	82 000

	4
	Fakulteti i Shkencave të Natyrës
	

	
	Matematikë
	60 000

	
	Fizikë
	60 000

	
	Infermieri e përgjithshme
	150 000

	
	Mami 
	130 000

	
	Të gjitha programet e tjera të studimit
	82 000

	5
	Fakulteti i Shkencave Shoqërore
	

	
	Për të gjitha programet e studimit
	82 000

	6
	Fakulteti i Gjuhëve të Huaja
	

	
	Të gjitha programet e studimit
	82 000

	IX
	Universiteti i Durrësit
	

	1
	Fakulteti i Edukimit
	

	
	Cikli i Ulët
	60 000

	
	Të gjitha programet e tjera të studimit
	82 000

